CELEX: 52020DP0351
Language: bg
Date: 2020-12-15 00:00:00
Title: Решение на Европейския парламент да не се представят възражения срещу предложението за регламент на Комисията за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 39 и Международни стандарти за финансово отчитане 4, 7, 9 и 16 (D069602/01 — 2020/2851(RPS))

29.10.2021   
            
            
               BG
            
            
               Официален вестник на Европейския съюз
            
            
               C 445/184
            
         
      P9_TA(2020)0351
      Непредставяне на възражения срещу мярка за изпълнение: Международен счетоводен стандарт 39 и Международни стандарти за финансово отчитане 4, 7, 9 и 16
      Решение на Европейския парламент да не се представят възражения срещу предложението за регламент на Комисията за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 39 и Международни стандарти за финансово отчитане 4, 7, 9 и 16 (D069602/01 — 2020/2851(RPS))
      (2021/C 445/23)
      
         Европейският парламент,
      
                  —
               
               
                  като взе предвид проекта на регламент на Комисията (D069602/01,
               
            
                  —
               
               
                  като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
               
            
                  —
               
               
                  като взе предвид становището, представено на 26 октомври 2020 г. от Счетоводния регулаторен комитет по член 6, параграф 1 от Регламент (ЕО) № 1606/2002,
               
            
                  —
               
               
                  като взе предвид писмото на Комисията от 28 октомври 2020 г., с което тя призовава Парламента да заяви, че няма да повдига възражения срещу проекта на регламент,
               
            
                  —
               
               
                  като взе предвид писмото от 2 декември 2020 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (2),
               
            
                  —
               
               
                  като взе предвид член 112, параграф 4, буква г) и член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 декември 2020 г.,
               
            
                  A.
               
               
                  като има предвид, че Съветът по международни счетоводни стандарти (СМСС) публикува на 27 август 2020 г. изменения на Международен счетоводен стандарт (МСС) 39 и на Международни стандарти за финансово отчитане (МСФО) 4, 7, 9 и 16; като има предвид, че тези изменения имат за цел да предоставят общо облекчение с оглед на „втория етап“ от замяната на междубанковия лихвен процент (IBOR); като има предвид, че предложените изменения се отнасят до последиците от финансовото отчитане, произтичащи от действителната замяна на бенчмарка за лихвен процент върху модификациите на финансови инструменти (промени в стойността) и отчитането на хеджирането, и предотвратяват нежелано счетоводно въздействие върху оценката (или отписването) на финансовите инструменти и лизинговите договори, както и прекратяването на хеджиращите взаимоотношения поради подмяна на референтните лихвени проценти, продиктувана от регулирането; като има предвид, че без предложените изменения може да се наложи дружествата незабавно да признаят промените в стойността на печалбата или загубата или да прекратят хеджиращите взаимоотношения, въпреки че не са променили стратегията си за управление на риска; като има предвид, че Комисията настоятелно призова СМСС да ускори издаването на предложените изменения, за да може Съюзът своевременно да ги одобри;
               
            
                  Б.
               
               
                  като има предвид, че Европейската консултативна група за финансова отчетност (ЕКГФО) предостави на Комисията положително становище на 14 септември 2020 г.;
               
            
                  В.
               
               
                  като има предвид, че Комисията заключи, че тълкуването отговаря на техническите критерии за приемане съгласно член 3, параграф 2 от Регламент (ЕО) № 1606/2002, и счита, че с предложените изменения ще се избегне прекратяването на хеджиращите взаимоотношения в резултат на несигурността, свързана с прехода на IBOR, така че финансовите отчети съгласно МСФО да могат правилно да опишат въздействието на управлението на риска и да предотвратят ненужната нестабилност на печалбата или загубата;
               
            
                  Г.
               
               
                  като има предвид, че СМСС определи 1 януари 2021 г. за дата за влизане в сила на измененията, като се разрешава прилагането им и преди тази дата. като има предвид, че финансовите институции, за които се прилага счетоводство по МСФО и МСС, не могат да използват за своите финансови отчети за 2020 г. третирането съгласно предложените изменения, преди последните да бъдат одобрени и публикувани; като има предвид, че ако не бяха в състояние да се възползват от облекчението, предвидено в тези изменения, дружествата от Съюза биха били поставени в неблагоприятно положение в сравнение с техните конкуренти в други юрисдикции; като има предвид, че поради това предложените изменения следва да бъдат одобрени и публикувани преди края на декември 2020 г., за да бъдат приложими за финансовите периоди, започващи на, след или преди 1 януари 2021 г.;
               
            
               
                  1.
               
               
                  заявява, че не представя възражения срещу проекта на регламент на Комисията;
               
            
               
                  2.
               
               
                  възлага на своя председател да предаде настоящото решение на Комисията и, за сведение, на Съвета.
               
            
         (1)  ОВ L 243, 11.9.2002 г., стр. 1.
      
         (2)  ОВ L 184, 17.7.1999 г., стр. 23.